১৯৫২ সালের ২১ ফেব্রুয়ারি ঢাকায় ছাত্রদের মিছিলে গুলির সংবাদ সেদিন সন্ধ্যায় শেরপুরে পাওয়া যায় রায়চরণ সাহার রেডিওতে। সেটিই ছিল শেরপুরে তৎকালীন একমাত্র রেডিও। এছাড়া লোকমারফত পরদিন দুপুর বারোটায় ঢাকার সংবাদ পৌঁছে। এ ঘটনার প্রতিবাদে সেদিন বিকেলে শহরে স্বতঃস্ফূর্ত মিছিল হয়। স্থানীয় স্কুলের ছাত্ররা মিছিলে অংশ নেয়। ছাত্ররা ছাড়াও সচেতন জনগণও মিছিলে যোগ দেয়। এই মিছিলে প্রায় এক হাজার লোক অংশগ্রহণ করে।